polyglot-tagger/wikipedia-language-snippets-filtered huggingface dataset:
భారతదేశంలో కాఫీ ఉత్పత్తి దక్షిణ భారత రాష్ట్రాల కొండ ప్రాంతాలదే సింహభాగం. కర్ణాటక 71%, కేరళ 21%, తమిళనాడు . ప్రపంచంలో ఎక్కడైనా ప్రత్యక్ష సూర్యకాంతి కంటే నీడలో పండించే అత్యుత్తమ కాఫీ భారతీయ కాఫీ అని చెబుతారు. దేశంలో సుమారు 250,000 కాఫీ పెంపకందారులు ఉన్నారు; వారిలో 98% మంది చిన్న సాగుదారులు. 2009 నాటికి, భారతీయ కాఫీ ప్రపంచ ఉత్పత్తిలో కేవలం 4.5% మాత్రమే. భారతీయ కాఫీలో దాదాపు 80% ఎగుమతి అవుతుంది; 70% జర్మనీ, రష్యా, స్పెయిన్, బెల్జియం, స్లోవేనియా, యునైటెడ్ స్టేట్స్, జపాన్, గ్రీస్, నెదర్లాండ్స్, ఫ్రాన్స్ దేశాలకు కట్టుబడి ఉంది. ఎగుమతుల్లో ఇటలీ వాటా 29%.
క్రమబద్ధమైన సాగు త్వరలో బాబా బుడాన్ యొక్క మొదటి విత్తనాలను నాటడం తరువాత, 1670 లో, ఎక్కువగా ప్రైవేట్ స్థానిక భారతీయ యజమానులు, మొదటి తోటను 1840 లో బాబా బుడాన్ గిరి, కర్ణాటకలోని దాని చుట్టుపక్కల కొండల చుట్టూ స్థాపించారు. ఇది తమిళనాడులోని వైనాడ్ , షెవరోయ్స్, నీలగిరి ప్రాంతాలకు వ్యాపించింది. 19 వ శతాబ్దం మధ్యలో బ్రిటీష్ సామ్రాజ్యం ఉనికి భారతదేశంలో బలమైన మూలాలను తీసుకోవడంతో, కాఫీ తోటలు ఎగుమతి కోసం అభివృద్ధి చెందాయి. కాఫీ సంస్కృతి దక్షిణ భారతదేశానికి వేగంగా వ్యాపించింది.
1942 లో, కాఫీ ఎగుమతిని నియంత్రించాలని, 1942 నాటి కాఫీ చట్టాన్ని ఆమోదించడం ద్వారా చిన్న, ఉపాంత రైతులను రక్షించాలని ప్రభుత్వం నిర్ణయించింది, దీని కింద కాఫీ బోర్డు అఫ్ ఇండియా స్థాపించబడింది, దీనిని వాణిజ్య, పరిశ్రమల మంత్రిత్వ శాఖ నిర్వహిస్తుంది. భారతదేశంలో కాఫీ ఎగుమతులపై ప్రభుత్వం నాటకీయంగా పెంచింది, దాని సాగుదారుల కాఫీలను పూల్ చేసింది. అలా చేయడం ద్వారా, వారు అధిక నాణ్యత గల కాఫీని ఉత్పత్తి చేయడానికి రైతులకు ప్రోత్సాహకాలను తగ్గించారు, కాబట్టి నాణ్యత స్థిరంగా మారింది.
భారతదేశంలోని మూడు ప్రాంతాలలో కాఫీని పండిస్తున్నారు, కర్ణాటక, కేరళ, తమిళనాడు సాంప్రదాయ కాఫీ పండించే ప్రాంతంగా ఏర్పడతాయి, తరువాత కొత్త ప్రాంతాలు ఆంధ్రప్రదేశ్, ఒడిషాలోని సాంప్రదాయేతర ప్రాంతాలలో అభివృద్ధి చెందాయి. దేశంలోని తూర్పు తీరంలో మూడవ వంతు అసోం, మణిపూర్, మేఘాలయ, మిజోరాం, త్రిపుర, నాగాలాండ్, ఈశాన్య భారతదేశంలోని అరుణాచల్ ప్రదేశ్.
ప్రాంతీయ లోగోలు, బ్రాండ్లు: అనమలైస్, అరకు లోయ, బాబాబుదంగిరిస్, బిలిగిరిస్, బ్రహ్మపుత్ర, చిక్మగళూరు, కూర్గ్, మంజరాబాద్, నీలగిరి, పల్నీస్, షెవరోయ్స్, ట్రావెన్కోర్, వయనాడ్. మాన్‌సూన్డ్ మలబార్, మైసూర్ నగ్గెట్స్ ఎక్స్‌ట్రా బోల్డ్, రోబస్టా కాపి రాయల్ వంటి అనేక ప్రత్యేక బ్రాండ్లు కూడా ఉన్నాయి.
కాఫీ పెంపకానికి సుదీర్ఘ చరిత్ర ఉంది, ఇది మొదట ఇథియోపియాకు, తరువాత అరేబియా కు ఆపాదించబడింది. పారిస్‌లోని బిబ్లియోథెక్ నేషనల్ ప్రకారం పురాతన చరిత్ర సా.శ.875 లో కనుగొనబడింది, ఇథియోపియా కు అసలు మూలం 15 వ శతాబ్దంలో అరేబియాకు తీసుకురాబడింది.
ఇండియన్ కాఫీ అసోసియేషన్ యొక్క వారపు వేలంలో అరబికా చెర్రీ, రోబస్టా చెర్రీ, అరబికా ప్లాంటేషన్, రోబస్టా పార్చ్మెంట్ వంటి రకాలు ఉన్నాయి.
11 స్థానాల్లో వైఎస్ఆర్ కాంగ్రెస్ పార్టీ అభ్యర్థులు, 4 స్థానాల్లో తెలుగుదేశం పార్టీ అభ్యర్థులు గెలుపొందారు. జనసేన పార్టీ అధినేత, సినీ నటుడు పవన్ కళ్యాణ్ జిల్లాలోని గాజువాక అసెంబ్లీ నియోజకవర్గంలో పోటీచేసి ఓడిపోయాడు. తెలుగుదేశం ప్రభుత్వంలో జిల్లా మంత్రుల్లో చింతకాయల అయ్యన్నపాత్రుడు, కిడారి శ్రావణ్ కుమార్ ఓటమి పాలు కాగా, గంటా శ్రీనివాసరావు గెలుపొందాడు. విశాఖ జిల్లా మొత్తం మీద తెదేపా గెలిచిన నాలుగు స్థానాలూ విశాఖపట్టణం నగరంలోనివే. మాజీ మంత్రి గంటా శ్రీనివాసరావు గెలుపొందిన విశాఖపట్టణం ఉత్తరం నియోజకవర్గంలో కొన్ని ఈవీఎంలు పోయాయనీ, పీవీప్యాట్ల సంఖ్యకూ ఈవీఎంల సంఖ్యకూ సంబంధం లేని ఆరోపణలు వచ్చాయి. 23వ తేదీ అర్థరాత్రి సాంకేతిక సమస్యలతో ఈవీఎంలు ఇబ్బందిపెట్టడంతో లెక్కింపు నిలిపివేశారు. చివరికి 1944 ఓట్ల మెజారిటీతో గంటా శ్రీనివాసరావు గెలిచినట్లు ప్రకటించడం వివాదాస్పదమైంది.
వోట్ల లెక్కింపు 23 మే, 2019 న ప్రారంభంకాగా, పూర్తి ఫలితాలు 24 మే, 2019 నాటికి విడుదలయ్యాయి. వైఎస్ఆర్ కాంగ్రెస్ పార్టీ రికార్డు స్థాయి ఆధిక్యతతో అనగా 175 సీట్లలో 151 గెలిచి విజయం సాధించింది. కడప, కర్నూలు, నెల్లూరు, విజయనగరం జిల్లాలో పూర్తిగా గెలిచింది. రాయలసీమ లో మూడు సీట్లు తప్ప అన్నీ గెలిచింది. తెలుగు దేశం పార్టీ 23 సీట్లకు చరిత్రలో అత్యంత తక్కువ స్థానాలకు పరిమితమైంది. మంత్రివర్గంలో చంద్రబాబు నాయుడు, నిమ్మకాయల చినరాజప్ప, గంటా శ్రీనివాసరావు, కింజరపు అచ్చనాయుడు మాత్రమే గెలుపొందారు. జనసేన కూటమి రాజోలు స్థానం మాత్రమే గెలుచుకోగలిగింది. జనసేన నాయకుడు పవన్ కళ్యాణ్ పోటీ చేసిన గాజువాక, భీమవరం స్థానాలు రెంటిలో ఓటమి చవిచూచాడు. జాతీయ పార్టీలైన భారత జాతీయ కాంగ్రెస్, భారతీయ జనతా పార్టీ లకు ఒక్క సీటుకూడా సాధించలేక పోయాయి.
కింజరాపు అచ్చెన్నాయుడు , బెందాళం అశోక్ తప్ప జిల్లా నుంచి గెలిచిన అభ్యర్థులంతా వైఎస్ఆర్ కాంగ్రెస్ పార్టీ అభ్యర్థులే. తెలుగుదేశం మంత్రుల్లో కిమిడి కళావెంకట్రావు ఓటమి చెందగా, కింజరాపు అచ్చెన్నాయుడు గెలుపొందాడు.
విజయనగరం జిల్లాలో వైఎస్ఆర్ కాంగ్రెస్ పార్టీ అన్ని స్థానాలూ గెలుచుకుంది. జిల్లా నుంచి మంత్రిపదవులు చేపట్టిన సుజయ కృష్ణరంగారావు ఓటమిపాలయ్యాడు.
ప్రభాకర్ రెడ్డి తాను శిక్షణ తీసుకున్న 6 సంవత్సరాలలో బ్లాక్ బెల్ట్ సాధించాడు. భారతదేశం లో ని వివిధ ప్రాంతాల్లో అతను శిక్షణ తీసుకున్నాడు. మార్షల్ ఆర్ట్స్ కళ యందు అపర నైపుణ్యుడు అయిన బోధి ధర్మ నుండి స్ఫూర్తి పొందాడు. అందుకు గాను షావోలిన్ టెంపుల్ కి వెళ్ళేటందుకు ఆసక్తి చూపించాడు. సుదీర్ఘ ప్రయత్నాల తరువాత అతనికి అవకాశం లభించింది. కొన్నాళ్ళు కఠిన శిక్షణ తీసుకున్న ప్రభాకర్ రెడ్డి మార్షల్ ఆర్ట్స్ నందు 'శీఫు' గా మారాడు. ఆ తరువాత వివిధ దేశాలు పర్యటించి వివిధ యుద్ద కళా నైపుణ్యాలను నేర్చుకుని స్వదేశానికి వచ్చేశాడు. ప్రస్తుతం భారత యువతకు తన విద్యను నేర్పిస్తూ పలు రకాల రికార్డులు సొంతం చేసుకుంటున్నాడు.
ప్రభాకర్ రెడ్డి ఆంధ్రప్రదేశ్ రాష్ట్రంలో నెల్లూరు నగరంలోని ఒక మధ్య తరగతి కుటుంబంలో జన్మించాడు. ప్రభాకర్ చిన్న వయసులోనే వారి కుటుంబం హైదరాబాద్ నగరానికి వలస వెళ్లారు. ప్రభాకర్ తన 11వ ఏట మార్షల్ ఆర్ట్స్ యుద్ధకళ లోకి అడుగు పెట్టాడు. ఒక వైపు చదువు కొనసాగిస్తూనే తన రంగంలో శిక్షణ తీసుకున్నాడు.
మాస్టర్ ప్రభాకర్ రెడ్డి మార్షల్ ఆర్ట్స్ కళాకారుడు. మార్షల్ ఆర్ట్స్ రంగంలో 29 గిన్నిస్ ప్రపంచ రికార్డులు సాధించిన తొలి భారతీయుడు. అనేక జాతీయ, అంతర్జాతీయ రికార్డులు సాధించాడు. ప్రస్తుతం ఇతను ఆరవ బ్లాక్ డాన్.
ప్రభాకర్ రెడ్డి తన ప్రాధమిక విద్యను నెల్లూరు లో పూర్తి చేశాడు. ఇంటర్ విద్యను హైదరాబాద్ లో చేసాడు. డిగ్రీ విద్యను విశాఖపట్నం లో ని ఆంధ్రా యూనివర్సిటీలో పూర్తి చేశాడు.
ప్రభాకర్ రెడ్డి 2013 నుండి రికార్డులు చేయడం ప్రారంభించాడు. ఈ రికార్డుల ద్వారా దేశానికి గుర్తింపు తీయకురావడం, యువత లో మానసిక, శారీరక బలాన్ని కల్పించవచ్చని భావించాడు.
ప్రభాకర్ రెడ్డి 2010 లో 'ప్రతిమ' ను నెల్లూరు లో వివాహం చేసుకున్నాడు. వీరికి ఇద్దరు సంతానం. వినీల్ , హనీష్ శంకర్ .
నెచ్చెలి అమెరికా సంయుక్త రాష్ట్రాల నుండి వెలువడుతున్న తొలి తెలుగు అంతర్జాల వనితా మాసపత్రిక. ఎటువంటి లాభాపేక్ష లేని ఈ పత్రిక 2019 జూలై 10 న ప్రముఖ కవయిత్రి డా.కె.గీత గారిచే ప్రారంభించబడింది. ఇది ప్రతి నెలా 10వ తేదీన క్రమం తప్పకుండా అంతర్జాలంలో వెలువడుతుంది. ఈ పత్రిక అంతర్జాతీయ స్థాయిలో స్త్రీలకు సంబంధించిన సాహిత్యం, సంగీతం, ఇంటర్వ్యూలు, పరిశోధనలు మొ.న అనేక అంశాల్ని పరిచయం చేస్తుంది. ఇది తెలుగు, ఆంగ్ల భాషల్లో ప్రచురింపబడుతూ ఉంది. ఈ పత్రికకు వ్యవస్థాపకులు, సంపాదకులు డా.కె.గీత.
నెచ్చెలిలో వచ్చే శీర్షికలు - సంపాదకీయం, కథలు, కవితలు, సమీక్షలు, అనువాదాలు, ధారావాహికలు/నవలలు, జీవితచరిత్రలు, ట్రావెలాగ్స్, ఈ-పుస్తకాలు, నారిసారించిన నవలవంటి ఎన్నో విమర్శనాత్మక వ్యాసాలు, ఇంటర్వ్యూలు, ఆడియో& వీడియోలు మొ.వి.
నెచ్చెలి పత్రికలో కథలు, కవితలు, వ్యాసాలు, పుస్తక సమీక్షలు, ఇతర ఆసక్తికరమైన రచనలతో బాటు ఆడియో& వీడియోలుగా కూడా రచనల్ని అందించడం నెచ్చెలి ప్రత్యేకత.
2011 భారత జనాభా గణన ప్రకారం ఇది 2,17,910 మంది జనాభాతో,22.81చ.కి.మీ విస్తీర్నంలో 50,333 కుటుంబాలు కలిగిన ఇండ్లను కలిగిఉంది. సైనికశిబిర పౌర ప్రాంతాల మౌలిక సదుపాయాల నిర్వహణను సైనికశిబిర పౌర పరిపాలన మండలి చూసుకుంటుంది. 2006 సైనికశిబిర పౌర ప్రాంతాల చట్టం ప్రకారం, ఇది మొదటి తరగతి సైనికశిబిర పౌర ప్రాంతంగా వర్గీకరించబడింది.భారత సైన్యం తెలంగాణ, ఆంధ్ర ఉప ప్రాంతాల సేనాధిపతి లేదా ఉప జిఓసి అధ్యక్షతన సైనికశిబిర పౌర ప్రాంతాల మండలి పనిచేస్తుంది.కేంద్ర రక్షణ మంత్రిత్వ శాఖ నియమించిన భారత సైనికదళాల ప్రాంత అధికారికి మండలి కార్యనిర్వాహక అధికారాలును కలిగి ఉన్నాయి.మండలి సార్వత్రిక ఎన్నికలలో కంటోన్మెంట్ ప్రాంతంలో నివసిస్తున్న పౌర జనాభా ద్వారా సగం మంది సభ్యులు ఎన్నుకోబడతారు. మిగిలిన సగంమంది సభ్యులు హైదరాబాద్ జిల్లా కలెక్టరు, కంటోన్మెంట్ ప్రాంతం మండలి అధ్యక్షుడు, సిఇఒ, ఈ ముగ్గురు నియమించిన ఇతర సైనిక అధికారులు ఉంటారు. బోర్డులో సభ్యులు కాకపోయినప్పటికీ, కంటోన్మెంట్ చట్టం ప్రకారం స్థానిక ఎంపి, ఎమ్మెల్యేలను మండలి సమావేశాలకు ప్రత్యేక ఆహ్వానితులుగా పరిగణిస్తారు.
సికింద్రాబాద్ కంటోన్మెంట్ బోర్డు పరిధిలో తాగునీరు, మురుగునీటి పారుదల, రోడ్లు, చెత్త తొలగింపు, ప్రజారోగ్యంలాంటి పౌర సౌకర్యాలును, పురపాలకక పన్నులు మొదలైన వాటికి కంటోన్మెంట్ బోర్డు బాధ్యత వహిస్తుంది. ప్రధాన కార్యాలయాలు కంటోన్మెంట్ అంచుకు సమీపంలో ఉన్న బ్రిటిష్ కాలం నాటి భవనంలో ఉన్నాయి. ఈ సముదాయంలో కోర్టు, హైదరాబాద్ నగర పోలీసుల జోనల్ డిసిపి కార్యాలయం ఉన్నాయి. కంటోన్మెంట్ నివాసితులకు ప్రతి రెండు లేదా మూడు రోజులకు ఒకసారి ప్రాంతం ఆధారంగా నిర్ణీత వేళలలో త్రాగునీరు సరఫరా చేయబడుతుంది.మురుగునీటి పారుదల మార్గాలను కొత్తగా ఏర్పాటు చేయడం, పని రోజులో కార్మికులు అడ్డుపడే మ్యాన్‌హోల్స్‌ను క్లియర్ చేయడాన్ని నిర్వహించడంలాంటి పనులను సికింద్రాబాద్ కంటోన్మెంట్ బోర్డు తరచుగా నిర్వహిస్తుంది. ఏదైనా భవన నిర్మాణ కార్యకలాపాలు ప్రారంభించడానికి ముందు, అన్ని గృహ ప్రణాళికలను కంటోన్మెంట్ ఆమోదించాలి. కంటోన్మెంట్ నివాసితుల గృహలకు చెల్లించవలసిన పన్నులు వార్షిక ప్రాతిపదికన చెల్లించటానికి మొత్తాలతో బిల్లులను పంపుతుంది.వాటి ఆధారంగా కంటోన్మెంట్ ప్రధాన కార్యాలయంలో పన్నులు వసూలు చేయబడతాయి.
సికింద్రాబాద్ కంటోన్మెంట్ బోర్డు అనేది సికింద్రాబాద్ సైనికనివాస ప్రాంతానికి చెందిన పౌర పరిపాలనా సంస్థ.ఇది భౌగోళికంగా హైదరాబాద్ - సికింద్రాబాద్ జంట నగరాల పరిధిలో ఉంది. భారతదేశంలో మొదటి అతిపెద్ద బతిండా సైనిక నివాసప్రాంత మండలి తరువాత సికింద్రాబాద్ సైనికనివాస ప్రాంతమండలి రెండవ అతిపెద్దదిగా గుర్తించబడింది. . సికింద్రాబాద్ సైనికనివాస ప్రాంతమండలి పరిధిలో నాలుగు లక్షల జనాభాతో, ఎనిమిది పౌర వార్డులును కలిగిఉంది. ప్రధానంగా సైనిక ప్రాంతం కావడంతో, సికింద్రాబాద్ సైనికనివాస ప్రాంతమండలి భారత ప్రభుత్వ కేంద్ర రక్షణ మంత్రిత్వ శాఖ పరిధిలోకి వచ్చింది. ఇది విస్తీర్ణంపై పరిపాలనను పర్యవేక్షిస్తోంది. ఇక్కడ అనేక సైనిక శిబిరాలు ఉన్నాయి.
బ్రిటిష్ ప్రభుత్వం, హైదరాబాద్ నిజాం మధ్య 1948 లో భారత స్వాతంత్ర్యం పోలీసు చర్యకు ముందు, కుదిరిన ఒప్పందం ప్రకారం, కంటోన్మెంట్ బ్రిటిష్ వారి ఆధీనంలోకి వచ్చింది. ఇది తరువాత, భారీ సైనిక ఉనికి కారణంగా, ఈ ప్రాంతం భారత రక్షణ మంత్రిత్వ శాఖ నియంత్రణలోకి వచ్చింది. బ్రిటిష్ ప్రధాన మంత్రి సర్ విన్స్టన్ చర్చిల్, తన ప్రారంభ రోజులలో బ్రిటిష్ సైన్యంను రెండవ ప్రపంచ యుద్ధ సమయంలో తిరుమలగిరి ప్రాంతంలోని సికింద్రాబాదు కంటోన్మెంట్ ప్రాంతంలో ఉంచాడు.
1800 ల ప్రారంభంలో బ్రిటిష్ రాజ్ కాలం నాటి మిలటరీ గణనీయమైన ఉనికిని సికింద్రాబాద్ కంటోన్మెంట్ ప్రాంతం తెలుపుతుంది. బ్రిటిష్ అధికారులు సాధించిన పురోగతిని గౌరవించటానికి, సికింద్రాబాద్ కంటోన్మెంట్ వద్ద బ్రిటిష్ ప్రభుత్వం 1860 ఆ ప్రాంతంలో 10 ఎకరాల విస్తీర్నంలో క్లాక్ టవర్ నిర్మాణంనకు భూమివసతిని కల్పించింది.
సినిమా విడుదలయ్యేరోజు ఉదయం ఆట కన్నా ముందే బెనిఫిట్ షో లేక ఫ్యాన్ షో అని థియేటర్లు ప్రదర్శించగా అభిమానులు సాధారణ టిక్కెట్ ధర కన్నా ఎన్నో రెట్లు ఖర్చుచేసి చూస్తూ ఉంటారు. మొదటి రోజు మొదటి ఆట చూడకపోవడం అవమానంగా కూడా భావిస్తూంటారు. విడుదలకు ముందు హీరోల బొమ్మలతో, తమ పేర్లు, అభిమాన సంఘం వివరాలతో థియేటర్ ముందు బ్యానర్లు కడుతూ ఉంటారు. మరికొందరు అభిమానులు తమ నగరం/పట్టణంలోని పలు చోట్ల కూడా బ్యానర్లు కడతారు. విడుదల సమయంలో తమ అభిమాన హీరోల కటౌట్లకు పాలతో అభిషేకం చేయడం వంటివి కూడా చేస్తూ ఉంటారు. సినిమా విజయవంతమైతే డప్పులతో, డ్యాన్సులతో వేడుక చేయడం, బ్యాండ్ మేళం ఏర్పాటుచేయడం, థియేటర్ ఆవరణలోనే టపాకాలు, ఇతర బాణసంచా కాల్చడం కూడా పరిపాటి. ఉదాహరణకు బాహుబలి:ద బిగినింగ్ సినిమా విడుదలకు పశ్చిమ గోదావరి జిల్లాలోని భీమవరంలో ప్రభాస్ అభిమానులు 2 ఏనుగులు, 100 రాయల్ ఎన్ ఫీల్డ్ బైకులు, 50 గుర్రాలతో కూడిన భారీ ఊరేగింపు నిర్వహించారు.
అభిమానులు ఏర్పాటుచేసుకున్న అభిమాన సంఘాలు తమ అభిమాన హీరో పుట్టిన రోజులు వేడుకగా నిర్వహిస్తారు. ఈ సందర్భంగా కొన్ని అభిమాన సంఘాలు తమ హీరో పేరున సేవా కార్యక్రమాలు కూడా నిర్వహిస్తూ ఉంటాయి. అనాధాశ్రమాల్లో భోజనాలు ఏర్పాటుచేయడం, ఆసుపత్రుల్లో రోగులకు పళ్ళు పంచిపెట్టడం, నుంచి అవయవ దానాలు, రక్త దానాల వరకూ రకరకాల సేవా కార్యక్రమాలు ఇందులో ఉంటాయి. తమ హీరోల సినిమాల ఆడియో ఫంక్షలు మొదలుకొని వంద రోజుల వేడుకల వరకూ ప్రతీ కార్యక్రమానికి అభిమానులు భారీ ఎత్తున తరలివచ్చేవారు. ఉదాహరణకు కృష్ణ సింహాసనం సినిమా శతదినోత్సవానికి మద్రాసుకు 400 బస్సుల్లో, 30 వేల మంది తరలివచ్చారు.
తెలుగు సినిమా హీరోల కులాలను బట్టి ఆయా కులాలకు చెందినవారు అభిమానులుగా మారడం అన్నది తెలుగు సినిమా రంగంలో దశాబ్దాలుగా ఉన్న ధోరణి. పాత్రికేయురాలు ప్రియాంక రిచి ప్రకారం "ఈ అభిమానులు స్టార్ యొక్క ఇమేజ్‌కు స్వయం ప్రకటిత పరిరక్షకులుగానూ, మరీ ముఖ్యంగా వారి కుల గౌరవానికి సంరక్షకులుగానూ పరిగణించుకుంటారు." 1970లు, 80ల్లోనే పలు కులాలు ఒక్కో సినిమా హీరోను తమ కులానికి ప్రతినిధిగా, కుల గౌరవానికి ప్రతీకగా భావించడం ఉన్నది. క్రమేపీ అది పెరుగుతూనే వచ్చింది. ఈ కుల అభిమానాలు కొన్నిసార్లు పలు కులాల - అభిమాన సంఘాల మధ్య వివాదాలుగానూ పరిణమించాయి.
సినిమా అభిమానులు సినిమాలను కానీ, సినిమాల్లో నటీనటులు, సాంకేతిక నిపుణులను కానీ అభిమానించేవారు. తెలుగు, తమిళ సినిమా రంగాల్లో హీరోలను అభిమానించడం అన్నది ఒక ప్రధానమైన ధోరణి.
తెలుగు సినిమాల్లో స్టార్లుగా పిలుచుకునే హీరోల అభిమానులు తమ అభిమానాన్ని రకరకాల పద్ధతుల్లో ప్రదర్శిస్తూ ఉంటారు వాటిలో కొన్ని:
బన్‌స్వార, భారతదేశం, రాజస్థాన్ రాష్ట్రంలో దక్షిణాన ఉన్న బన్‌స్వార జిల్లాకు చెందిన ఒక నగరం. ఈ ప్రాంతంలోని "నిషేధాలు" లేదా వెదురు అడవులకు మారుగా దీనికి ఆ పేరు వచ్చింది. రాజస్థాన్‌లోని ఈ ప్రాంతంలో అత్యధిక వర్షాలు కురవడం వలన 'రాజస్థాన్ చిర్రపుంజి' అని, బన్‌స్వార గుండా ప్రవహించే ద్వీపాలు ఉన్న "చాచకోట" అనే మాహి నదిపై అనేక ద్వీపాలు ఉండటం వల్ల దీనిని 'హండ్రెడ్ ఐలాండ్స్ నగరం' అని కూడా పిలుస్తారు.స్థానిక నగరపాలక సంస్థ నగర పరిపాలనను నిర్వహిస్తుంది.ఇది బన్‌స్వార పట్టణ సముదాయం పరిధిలోకి వస్తుంది. నగరం 100,017 మంది జనాభాను కలిగి ఉంది.పట్టణ/మెట్రోపాలిటిన్ జనాభా 101,017, ఇందులో 51,585 మంది పురుషులుకాగా, 49,432 మంది మహిళలు ఉన్నారు.
త్రిపుర సుందరి దేవాలయం, త్రిపుర సుందరి లేదా తురితా మాతకు అంకితం చేయబడింది.ఈ ఆలయంలో నల్లటి రాయితో చెక్కిన విగ్రహం 18 చేతులు కలిగి ఉంది.ప్రతి చేయి వేరే చిహ్నాన్ని కలిగి ఉంటుంది. దేవతామూర్తి పులిని తొక్కడం కనిపిస్తుంది. హిందువుల శక్తి పీఠాలలో ఇది దైవిక శక్తులను కలిగి ఉందని నమ్ముతారు. ఈ ఆలయం ఇక్కడ పాలించిన సామ్రాట్ కనిష్క ముందు నిర్మించబడిందని నమ్ముతారు. దీని నిర్మాణం కచ్చితమైన సమయకాలం ఇంకా తెలియరాలేదు.ఆకర్షణీయమైన దైవిక శక్తిని కలిగి ఉన్న హిందువుల "శక్తి పీఠాలలో" ఇది ఒకటి అని అంటారు. సా.శ.మొదటి శతాబ్దంలో ఇక్కడ పాలించిన కుషాన చక్రవర్తి కనిష్క పాలనకు ముందు ఈ ఆలయం నిర్మించబడిందని నమ్ముతారు.
బన్‌స్వార నగరం వద్ద ఉంది. ఇది 302 మీటర్లు సముద్ర మట్టానికి సగటు ఎత్తులో ఉంది. మొక్కజొన్న, గోధుమ, వరి, పత్తి, సోయా బీన్, ఇతర కాయ ధాన్యాలు ఇక్కడి ప్రధాన పంటలు.ఈ ప్రాంతంలో నల్లరాయి, నల్ల సీసపు మట్టి, సబ్బు రాయి, డోలమైట్, ముడి ఫాస్ఫేట్, సున్నపురాయి, అనేక రకాల ఖనిజాలు తవ్వబడతాయి. సమీపంలోని జగ్పురా చుట్టూ కొంత బంగారు నిక్షేపాలు ఉన్నాయి.సుమారు 20% ప్రాంతం అటవీ భూములుగా గుర్తించబడినవి.కాని చాలా అటవీ భూమి వర్షాకాలం కాని నెలల్లో చెట్లు లేకుండా ఉంటుంది.
అర్తునదేవాలయంతో పాటు దాని పరిసర ప్రాంతాలలో 11, 12, 15 వ శతాబ్దాలకు చెందిన శిథిలమైన హిందూ, జైన దేవాలయాల సమూహాలు ఉన్నాయి.శిథిలమైన శిథిలాలలో శివ, పార్వతి, గణేష్ రూపాలు చెక్కిన సంగ్రహ విగ్రహం ఉంది. అర్తునా చుట్టుపక్కల ఉన్న లంకియా గ్రామంలో నీలకంఠ్ మహాదేవ్ ఆలయాలు అని పిలువబడే శైవ దేవాలయాలు ఉన్నాయి.ఈ ఆలయం పాత రాతి ఆలయం. ఇది బయటి గోడలలో క్లిష్టమైన శిల్పాలతో పొందుపరిచిన మహిళల శిల్పాలతో ఉన్నాయి. నంది ఆలయ వాకిలిలో ప్రవేశద్వారం వద్ద కాపలాగా ఉంది.
తల్వాడ బన్‌స్వార సమీపంలో సందర్శించడానికి మరొక ప్రదేశం. ప్రాచీన దేవాలయాలు,కొన్ని పాత స్మారక కట్టడాల కారణంగా దానికి చారిత్రక ప్రాముఖ్యత ఉంది.తల్వాడలో సూర్యుని ఆలయాలు, అమాలియా గణేష్, లక్ష్మీ నారాయణ్ ఆలయం, సంభవ్నాథ్ జైన దేవాలయం ఉన్న కారణంగా తల్వారా మతపరంగా ఇది ముఖ్యమైన ప్రదేశం.ఈ దేవాలయాలలోని విగ్రహాలను స్థానిక నల్ల రాయితో చెక్కారు.
బన్‌స్వార ప్రధాన ఆకర్షణలలో మహి అనకట్ట ఒకటి.ఇది బన్‌స్వార పట్టణానికి 16 కిలోమీటర్ల దూరంలో ఉంది.జలవిద్యుత్ ఉత్పత్తి, నీటి సరఫరా ప్రయోజనాల కోసం 1972, 1983 మధ్య మహి బజాజ్ సాగర్ పధకం కింద ఈ ఆనకట్ట నిర్మించారు.ఇక్కడ అనేక ఇతర ఆనకట్టలు, కాలువలు నిర్మించబడ్డాయి.ఇది రాజస్థాన్‌లో రెండవ అతిపెద్ద ఆనకట్ట.
బన్‌స్వారలో అనేక పురాతన హిందూ, జైన దేవాలయాలు ఉన్నాయి.గతంలో దీనిని లోడి కాశీ లేదా దేవాలయాల నగరం అని పిలుస్తారు. నగరం తూర్పు భాగంలో ఎత్తైన కొండ సహజ గుహ లోపల శివుని ఆలయం ఉంది. గుహ ఆలయం కారణంగా యాత్రికులకు ఒక సాధారణ అమర్నాథ్ యాత్ర ప్రదేశంగా అనుభూతిని అందిస్తుంది.
ఈ కృత్రిమ సరస్సును మహార్వల్ జగామి రాణి లాంచి బాయి నిర్మించారు.దీనిని బాయి తలాబ్ అని కూడా అంటారు. ఆనంద్ సాగర్ సరస్సు బన్‌స్వార తూర్పు భాగంలో ఉంది.దీనిని 'కల్ప వృక్ష' అనే పవిత్ర వృక్షాలు చుట్టుముట్టాయి.దీనికి సమీపంలో రాష్ట్ర పాలకుల సమాధులు ఉన్నాయి.
ఇది కొండల చుట్టూ ఉన్న ప్రదేశం.కొండ కింద లోతైన గుహ కనుక ప్రజలు దీనిని "ఫాతి ఖాన్" అని పిలుస్తారు.ఇక్కడ చాలా చల్లటి నీటి కొలను ఉంది.ఇది ఏడాది పొడవునా నీటిని కలిగి ఉంటుంది.రాముడు తన వనవాస ప్రవాసంలో వచ్చి కొంతకాలం ఇక్కడే ఉన్నాడని ప్రజలు భావిస్తారు.
సాయిమందిరం బన్‌స్వారాలో ప్రజలు ఎక్కువగా చూసే ప్రదేశం.ఇది 2004 లో స్థాపించబడింది. ఈ ఆలయంలో ఒక పెద్దపరిమాణంగల సాయి విగ్రహం తెల్లరాతితో ఉంది సాయి బాబా విగ్రహంతోపాటు గణేష్ విగ్రహం కూడా ఈ ఆలయంలో ఉన్నాయి.ఈ ఆలయం రంగోలి కలిగిన ఏకైక ఆలయం.
బన్‌స్వార రాజపుతానా సమయంలో బ్రిటిష్ ఇండియా అధ్యక్షుల రాష్ట్రాలు కింద రాజపుత్ర పాలేగాడుగా ఉండే రాష్ట్రంగా ఉంది. ఇది గుజరాత్ సరిహద్దులో ఉంది. ఉత్తరాన దుంగర్‌పూర్, ఉదయపూర్, మేవార్ రాష్ట్రాలు ఉన్నాయి.
ఇది గిరిజనుల ముఖ్యమైన ఉత్సవం.ఇది మార్గశిర పూర్ణిమనాడు జరుగుతుంది.ఈ ఉత్సవంలో రాజస్థాన్, మధ్యప్రదేశ్, గుజరాత్ రాష్ట్రాలలోని గిరిజనులు పాల్గొని, సాంప్ సభ వ్యవస్థాపకుడు గురు గోవిందగిరికి నివాళులర్పిస్తారు.
కుప్డా బన్‌స్వార సమీపంలో సందర్శించాల్సిన మరో ప్రదేశం. ఇది వేజవ మాత ఆలయం.ఈ ఆలయం మయూర్ మిల్ సమీపంలోని బన్‌స్వార - దుంగార్పూర్ రోడ్ లో ఉంది.
ఇంతలో రెండవ బాజీ రావు వాసాయికి పారిపోయాడు. బ్రిటిషు వారి సహాయం తీసుకున్నాడు. యశ్వంతు రావు హోల్కరు, అమృత రావు తమ ప్రభుత్వానికి బ్రిటిషు మద్దతు పొందడంలో విఫలమయ్యారు. 1802 డిసెంబరు 31 న బ్రిటీషు వారు బాజీ రావుతో బస్సేను ఒప్పందం మీద సంతకం చేశారు. 1803 లో బ్రిటిషు వారు ఆర్థరు వెల్లెస్లీ నేతృత్వంలోని సైన్యాన్ని పూణేను స్వాధీనం చేసుకుని, రెండవ బాజీ రావును బ్రిటిషు అధికారం క్రింద పేష్వాగా పనిచేయడానికి పంపించారు. అమృత రావు హోల్కరు మనుషులతో పూణే నుండి పారిపోవలసి వచ్చింది. వెల్లెస్లీ పూనా వైపుకు వెళుతుండగా అమృత రావు నగరాన్ని దోచుకున్నాడని హోల్కరు తన సైనికాధికారికి నగరాన్ని విడిచిపెట్టే ముందు నగరాన్ని దహనం చేయమని ఆదేశించాడని అతనికి వార్తలు వచ్చాయి. ఏదేమైనా 1803 ఏప్రిలు 20 న ఆయన నగరానికి చేరుకునే సమయానికి నగరం సురక్షితంగా ఉందని ఆయన కనుగొన్నాడు. బ్రిటిషు వారు రెండవ బాజీ రావును 1803 మే 13 న తిరిగి పేష్వాగా నియమించబడ్డాడు. ఈసారి బ్రిటిషు నియంత్రణలో ఉన్నారు.
1775 లో బ్రిటిషు ఈస్టు ఇండియా కంపెనీతో పొత్తు పెట్టుకున్న మరాఠా పేష్వా రఘునాథ రావు చేత స్వీకరించబడింది. అయినప్పటికీ బ్రిటిషు వారు తరువాత సల్బాయి ఒప్పందం మీద మరాఠాలలో రఘునాథ ప్రత్యర్థులతో సంతకం చేశి మాధవ రావును పేష్వాగా అంగీకరించారు. రఘునాథ రావు 1783 లో ఒక సంవత్సరం తరువాత మరణించాడు. ఆయన కుటుంబాన్ని పేష్వా మంత్రి నానా ఫడ్నవీలు నిర్బంధంలో ఉంచారు. ఆయన భార్య ఆనందీ బాయి, అతని కుమారులు రెండవ బాజీ రావు, రెండవ చిమాజీ రావు, ఆయన దత్తపుత్రుడు అమృత రావు అందరూ 1793 వరకు కోపర్గావులో ఖైదు చేయబడ్డారు. తదనంతరం వారిని ఆనంద్వాలికి తరలించారు. 1794 ఏప్రెలులో గృహనిర్భంధానికి పరిమితం అయ్యారు. శివనేరి కోటకు. పేష్వా రెండవ మాధవరావు మరణం తరువాత నానా ఫడ్నవిసు, శక్తివంతమైన కులీనుడు దౌలతు రావు సింధియా అమృత రావు పెంపుడు సోదరులను - మొదట చిమాజీ రావు, తరువాత రెండవ బాజీ రావు - పేష్వాలు అని పేరు పెట్టారు. ఫడ్నవీల మరణం తరువాత రెండవ బాజీ రావు తోలుబొమ్మ పేష్వాగా నియమితుడిని చేసి దౌలతు రావు సింధియా అసలు శక్తిగా వెనుక ఉండి నడించాడు.
హోల్కరు తన ఐరోపా అధికారి విలియం లిన్నియసు గార్డనరును అమృత రావు శిబిరంలో అనుసంధాన అధికారిగా విడిచిపెట్టాడు. పూనా నుండి బలవంతంగా పారిపోయిన తరువాత అమృత రావును హోల్కరు మోసం చేసాడని గ్రహించాడు. ఆయన శక్తివంతమైన బ్రిటిషు వారికి వ్యతిరేకంగా ఒక చిన్న సైనికశక్తితో తనను విడిచిపెట్టి ఫోల్కరు తనను మోసం చేసాడని భావించాడు. ఫలితంగా అమృత రావు గార్డనరును జైలులో పెట్టారు. తదనంతరం ఆయన గార్డనరును పిలిపించి ఇద్దరూ హోల్కరు ప్రత్యర్థి సిండాతో చేరాలని సూచించాడు. గార్డనరు అమృత రావు సైనికులకు శిక్షకుడిగా పనిచేశాడు. అమృత రావుకు కోపం తెప్పించిన ఈ ప్రతిపాదనను గార్డనరు నవ్వాడు. ఒకానొక సమయంలో అమృత రావు సైనికులు ఆయనను ఫిరంగి మూతికి బంధించారు. అయినప్పటికీ వారు ఆయనను ఖైదు చేయలేదు. ఎందుకంటే ఆయన విలువైన ఖైదీ: హోల్కరు ఉత్తమ అధికారులలో ఒకరిగా, ఆయనను అమృతరావు సింధియాకు అప్పగించబడవచ్చునని భావించి అమృత రావు సింధియాను కలవడానికి వెళుతుండగా, గార్డనరు అమృతరావు అదుపు నుండి తప్పించుకోగలిగాడు.
1802 అక్టోబరు 25 న దౌలతు రావు సింధియా ప్రత్యర్థి ప్రముఖుడు యశ్వంతు రావు హోల్కరు పూనా మీద దండెత్తి, హదప్సరు యుద్ధంలో సింధియా, పేష్వా రెండవ బాజీ రావు సంయుక్త దళాలను ఓడించారు. పూణే మీద నియంత్రణ సాధించిన తరువాత హోల్కరు పూనాలో పేష్వా హోదా పొందాలని నిర్ణయించుకున్నాడు. అసలు అధికారాన్ని పేష్వా కార్యాలయం కలిగి ఉండకపోగా పేష్వాను తొలగించే చర్య ఇతర మరాఠా ప్రభువుల వ్యతిరేకతను ఎదుర్కొంటుంది. అందువలన జున్నారులో ఉన్న బాజీ రావు సోదరుడు అమృత రావును హోల్కరు పంపాడు. రెండవ బాజీ రావు పూర్వీకుడు పేష్వా రెండవ మాధవ్ రావు భార్య అయిన యశోద బాయి దత్తత తీసుకున్న అమృత రావు తన కుమారుడు వినాయక రావుతో పూనా చేరుకున్నారు. హోల్కరు అమృత రావు నేతృత్వంలో ఒక తాత్కాలిక మండలిని ఏర్పాటు చేసి ఆయన పేరు మీద పేష్వా ప్రభుత్వాన్ని నడిపించాడు. వినాయక రావును కొత్త పేష్వాగా నియమించడం ద్వారా పూనాలోని తన కొత్త ప్రభుత్వానికి చట్టపరమైన హోదా ఇవ్వడానికి కూడా ప్రయత్నించాడు.
అమృత రావు మరాఠా ప్రముఖుడు. పేష్వా రఘునాథ రావు దత్తపుత్రుడు. 1803 లో యశ్వంత రావు హోల్కరు పూనా మీద దాడి చేసి తన పెంపుడు సోదరుడు పేష్వా రెండవ బాజీ రావును పదవీచ్యుతుడిని చేసాడు. తదనంతరం హోల్కరు నామమాత్రంగా అమృత రావు నేతృత్వంలో ఒక తాత్కాలిక మండలిని ఏర్పాటు చేసి పేష్వా ప్రభుత్వాన్ని తన పేరు మీద నడిపించాడు. హోల్కరు తన ప్రభుత్వం చట్టపరమైన స్థితిని బలోపేతం చేయడానికి అమృతరావు కుమారుడు వినాయక రావును పేష్వాగా నియమించాడు. ఎందుకంటే మరణించిన పేష్వా రెండవ మాధవ రావు వితంతుభార్య వినాయకను దత్తత తీసుకున్నది. ఏదేమైనా బాజీ రావు బ్రిటిషు ఈస్టు ఇండియా కంపెనీ నుండి సహాయం కోరాడు. ఆయన పురోగతితో అమృత రావు ఆయన కుమారుడు పూణే నుండి పారిపోవాలని ఒత్తిడి చేయబడ్డారు. తదనంతరం అమృత రావు బ్రిటిషు వారితో ఒక ఒప్పందం కుదుర్చుకున్నాడు. బుందేల్ఖండులోని పెన్షను ఎస్టేటును తీసుకుని ప్రతిఫలంగా పేష్వా కార్యాలయం మీద ఉన్న అన్ని హక్కులను వదులుకోవడానికి అంగీకరించాడు.
1798 జూన్ 7 రాత్రి వితంతువులను తిరిగి పొందటానికి సింధియా ఒక ఫ్రెంచి అధికారి - కెప్టెను డు ప్రాటు ఆధ్వర్యంలో ఐదు పదాతిదళ బెటాలియన్లను పంపాడు. అయితే అమృత రావు సైన్యం సింధియా మనుషులను వెనక్కి నెట్టాలని బలవంతం చేసింది. సింధియా అప్పుడు చర్చలు ప్రారంభించి మహిళలు వారి నివాసం ఎంచుకోవడానికి అవకాశం ఇచ్చింది. మహిళల తరపున సింధియాను కలవడానికి అమృత రావు పూనాను చేరుకున్నాడు. ఆయన తన శిబిరాన్ని ములా నది ఒడ్డున, ఖాడ్కి వంతెన సమీపంలో ఏర్పాటు చేశాడు. స్థానిక మొహర్రం ఊరేగింపులో క్రమాన్ని కొనసాగించాలనే నెపంతో సింధియా బావ, జనరలు సర్జీ రావు ఘట్గే రెండు బెటాలియన్లను నదీతీరానికి నడిపించారు. కానీ ఆయన వ్యక్తులు 25 ఫిరంగులతో అమృత రావు శిబిరంలో కాల్పులు జరిపారు. అమృత రావు దళాలు చెదరగొట్టబడడంతో ఘాట్గే శక్తి వారి మీద దాడి చేసి వారి శిబిరాన్ని దోచుకుంది. ఆ తరువాత వితంతువులు కొల్హాపూరుకు పారిపోయారు.
దౌలతు రావు సింధియా ముందున్న మహాద్జీ సింధియా వితంతుభార్య సింధియా రాజసభ నియంత్రణ కోరుతూ అతనితో పోరాడింది. 1798 లో సింధియా వితంతుభార్యను అహ్మదు నగరుకు బదిలీ చేసి, వారిని అక్కడ గృహనిర్బంధంలో ఉంచాలని నిర్ణయించుకున్నారు. అయినప్పటికీ సింధియా మనుషులు అహ్మదునగరుకు తరలిస్తుండగా, మహిళలకు విధేయుడైన అధికారి ముజాఫరు ఖాను వారిని కోరెగావు భీమా సమీపంలో రక్షించాడు. ఖాను వితంతువులను కొరెగావు భీమా దగ్గర ఉన్న అమృత రావు వద్దకు తీసుకువెళ్ళాడు. అమృత రావు వారికి రక్షణ కల్పించారు.
ఇతడు తొలుత తన తండ్రి కృష్ణశాస్త్రి వద్ద సంగీతం నేర్చుకున్నాడు. తరువాత తన అన్న ఆర్.కె.వెంకటరామశాస్త్రి వద్ద, వీణ సుబ్బణ్ణ వద్ద, తిరుమకూడలు చౌడయ్య వద్ద సంగీతం అభ్యసించాడు.
ఇతడు మైసూరు రాజదర్బారులో జరిగే అన్ని సంగీత కచేరీలకు హాజరయ్యేవాడు. ఇతడు సెమ్మంగుడి శ్రీనివాస అయ్యర్, అరియకుడి రామానుజ అయ్యంగార్,ముసిరి సుబ్రహ్మణ్య అయ్యర్, జి.ఎన్.బాలసుబ్రమణియం, మహారాజపురం విశ్వనాథ అయ్యర్ వంటి విద్వాంసులచే ప్రభావితమయ్యాడు.
ఇతడు 1920, జనవరి 14న మకర సంక్రాంతి పర్వదినాన కర్ణాటక రాష్ట్రం, హసన్ జిల్లా రుద్రపట్న గ్రామంలో ఒక సంకేతి బ్రాహ్మణ కుటుంబంలో జన్మించాడు. ఇతని తాత బెట్టదపుర నారాయణస్వామి వీణావాయిద్య విద్వాంసుడు. అతడు వీణ శేషణ్ణ, వీణ సుబ్బణ్ణల సమకాలికుడు. ఇతని తండ్రి ఆర్.కృష్ణశాస్త్రి గమక కళావిశారదుడు, మంచి వక్త, నాటక రచయిత, హరికథా విద్వాంసుడు.
రుద్రపట్న కృష్ణశాస్త్రి శ్రీకంఠన్ ఒక సంప్రదాయ కర్ణాటక సంగీత గాయకుడు. 2011లో ఇతనికి భారతదేశపు మూడవ అతిపెద్ద పౌరపురస్కారం పద్మభూషణ్ లభించింది.
ఇతని ప్రాథమిక విద్య మైసూరులోని "సద్విద్య పాఠశాల"లోను, మాధ్యమిక విద్య భానుమయ్య హైస్కూలులోను గడచింది. మహారాజా కళాశాలలో బి.ఎ. చదువుకున్నాడు.
1665 లో, బీజాపూర్‌కు చెందిన సుల్తాన్ ఆదిల్ షా అందించిన సేవలకు ప్రతిఫలంగా బనగానపల్లెను, దాని పరిసర ప్రాంతాలతో జాగీరుగా మహమ్మద్ బేగ్ ఖాన్-ఎ-రోజ్‌బహానీకి మంజూరు చేశాడు. రోజ్‌బహానీ మగ వారసులు లేకుండా మరణించాడు. అతడి దత్తపుత్రుడైన ముహమ్మద్ బేగ్ ఖాన్ నజ్మ్-ఇ-సాని, ఫైజ్ అలీ ఖాన్ బహదూర్ పేరుతో ఈ ఎస్టేట్‌ను చేపట్టాడు. ఫైజ్ అలీ, అతని సోదరుడు ఫజల్ అలీ బీజాపూర్ సుల్తాన్ క్రింద ఉన్న అధికారులు. ఆ హోదాలోనే రోజ్‌బహానీతో పరిచయం కలిగింది. కొన్ని వర్గాల సమాచారం ప్రకారం, ఫైజ్ అలీ రోజ్‌బహానీ మనుమడు -కుమార్తెకు కుమారుడు. ఈ రెండు విధాలు గానూ వారసత్వం ఖచ్చితంగా చట్టబద్ధమైనది కాదు. కానీ రోజులు చాలా అస్థిరంగా ఉన్న కాలమది. చట్టపరమైన మంచి చెడుల కంటే, నియంత్రణ చాలా ముఖ్యం. 1686 లో ఔరంగజేబు నేతృత్వం లోని మొఘలుల చేతిలో ఓడిపోయాక బీజాపూర్ సుల్తానేట్ అస్తమించింది. అదృష్టవశాత్తూ, ఔరంగజేబు యొక్క దక్కను ప్రతినిధి, ముబారిజ్ ఖాన్ మరెవరో కాదు, ఫైజ్ అలీ ఖాన్ మామగారు. ముబారిజ్ ఖాన్ జోక్యంతో బనగానపల్లె ఫైఫ్ ఫైజ్ అలీ ఖాన్‌కు దక్కింది.